́ва, гла́съ и҃: ́те, всѝ вѣ́рніи рѡссі́йстіи наро́ди, почти́мъ, и похва́лимъ, и согла́снѡ воспои́мъ рѡссі́йскую на́шу похвалу̀, я́кѡ пресвѣ́тлую ѕвѣзду̀, ѡсіява́ющую гра́дъ сво́й ка́шинъ чудесы̀ свои́ми, ни́щымъ пита́тельницу, си̂рымъ и вдова́мъ засту́пницу, скорбя́щымъ утѣ́шительницу, сію̀ бл҃же́нную въ жена́хъ, прпд̑бную мт҃рь княги́ню а́нну: сія́ бо пре́йде ко хрс̑ту̀ бг҃у въ вѣ̂чныя ѡби́тели и ны́нѣ пребыва́етъ въ го́рнихъ селе́ніихъ, съ чи́нми а́гг҃льскими ра́дующися и веселя́щися